projecte-aina/catalan_government_crawling huggingface dataset:
800003 Manifestacions bàsiques de la motricitat
800034 Ampliació esports emergents
Sóc Sílvia Puigarnau Coma, professora a INEFC Lleida de les assignatures de Manifestacions Bàsiques de la motricitat i esports de Resistència.
A més a més, realitzo tasques d'investigació dins del grup del Laboratori d'Observació de la Motricitat (LOM), en els projectes de recerca DEP2012-32124, PSI2015-71947-REDP i 2014 SGR 971 liderats per Maria Teresa Anguera (UB) i altres actuacions dins del grup de psicobiologia de la personalitat i genètica de la conducta de l'Institut de Recerca Biomèdica de Lleida (IRBLleida).
Em considero apassionada de l'esport en general, l'entrenament i el rendiment i les activitats a la muntanya i el medi natural.
Per aquesta raó actualment competeixo a nivell nacional i internacional en la modalitat de Trail Running, a la vegada que practico altres esports com l'esquí de muntanya, l'esquí alpí i de fons i el ciclisme.
Degut a aquest rerefons, la meva formació específica i les meves inquietuds, actualment en LOM hem iniciat un projecte amb el títol de Estudi dels efectes fisiològics, metabòlits, psicològics i motivacionals sobre els participants en proves esportives de "trail-running" sota diferents condicions hídriques i alimentàries per a optimitzar pautes saludables generals per a la seva participació amb el qual estem duent a terme un seguit d'activitats i estudis conjuntament amb IRB Lleida
Actualment membre de l'Associació Esportiva Matxacuca i membre actiu del seu equip de Copa del Món.
Membre de la Junta del Club d'Atletisme Escatxics d'Agramunt.
Exercint tasques d'entrenador de Corredors de curses de muntanya i esquí de muntanya.
Membre de la Selecció Catalana de Curses per muntanya 2017
800014 Esports Individuals i d'Adversari II: Judo
800020 Programació de l'ensenyament i de l'activitat física i l'esport
Actualment exerceixo de professora a l'INEFC Lleida a l'assignatura d'esports individuals i d'adversari II: judo i a l'assignatura de programació de l'ensenyament de l'activitat física i l'esport.
També he col·laborat a l'assignatura de teoria i pràctica del joc motor.
Em considero apassionada de les tecnologies de la informació i de la comunicació (TIC) i de l'àmbit educatiu, per aquest motiu tant la tesi doctoral com moltes de les recerques amb les que he col·laborat i liderat estan enfocades en aquesta línia.
També m'he format en l'anàlisi de dades qualitativa i l'ús del software Atlas Ti.
Doctora en Ciències de l'Activitat Física i l'Esport (INEFC-Lleida, 2017)
Màster en Recerca Educativa (UdL, 2012)
Màster en Formació del Professorat de Secundaria (UdL, 2011)
Llicenciatura en Ciències de l'Activitat Física i l'Esport (INEFC-Lleida, 2010)
CFGS en Animació d'Activitat Física i Esportiva (2006)
Cursos de formació i assessorament d'anàlisi de contingut (text, àudio, vídeo) mitjançant el software Atlas Ti.
800021 Primers auxilis i patologies de l'activitat física i l'esport
Màster en Activitat Física i Salut (MAFiS)
Formo part del claustre de docents de la institució des de fa 25 anys i anteriorment ja vaig ser-hi 5 anys més com alumne, formant part de la segona promoció de la casa.
Vaig poder complementar la meva formació amb els estudis de medicina i sempre he estat vinculat al món de la pràctica esportiva.
Primer com a practicant, desprès com entrenador i des dels darrers 26 anys com a metge.
La meva màxima preocupació sempre ha estat la lesió esportiva i la manera de prevenir-la.
I en el cas de que succeeixi establir els mecanismes i propostes per a la ràpida i segura tornada a l'esport.
Un altre tema que m'apassiona és el fet de considerar l'exercici físic com un medicament.
Intentar conèixer la dosi d'exercici idoni per a cada patologia resulta realment fascinant.
La vessant acadèmica sempre ha estat complementada amb la vessant professional, el que em permet poder traslladar a l'alumnat una experiència pròpia de la vida professional que, entenc, ajuda a enriquir la seva formació.
Doctor Europeu en Medicina i Cirurgia.
Especialista en Medicina de l'Educació Física i l'Esport.
Màster en Readaptació Esportiva i Prevenció de Lesions en el futbol.
Formo part del grup de recerca "Moviment humà".
Es tracta d'un grup de recerca de la Universitat de Lleida amb la participació de professorat de l'INEFC de Lleida.
És un grup interdisciplinari que permet una àmplia complementarietat entre els membres.
Disposem de tres línies principals de recerca: Rendiment esportiu, Avaluació de la producció i divulgació científica i una tercera Educació Física i Salut de la que en sóc responsable.
En l'actualitat estem tirant endavant els següents projectes:
- Projecte Rell: estudi epidemiològic de lesions al futbol.
- Projecte 3ES: proposta d'implementació d'exercici físic a l'empresa.
- Projecte: Edat funcional de condició física.
En el decurs dels 25 anys com a docent a la institució he ostentat el càrrec de cap de departament en diverses ocasions i he format part de la direcció del centre durant 4 anys com a cap d'estudis.
Membre de la comissió de Salut del COPLEFC.
Coordinador del mòdul mèdic terapèutic del Màster de Readaptació Esportiva i Prevenció de lesions que es fa a Madrid amb la RFEF.
Expresident de l'Associació Espanyola de Metges d'Equips de Futbol.
Cap dels serveis mèdics del Força Lleida de Bàsquet.
Membre del Institut de Teràpia Regenerativa Tissular (ITRT).
800023 Ampliació esports individuals i adversari: Natació
800034 Ampliació esports emergents
Apassionat de gaudir de la vida compartint, millor amb els esports d'aigua i els que cansen.
Organitzador d'activitats de resistència, curses i caminades.
Curiós amb temes tecnològics a nivell d' usuari, amb ganes d' experimentar.
Entrenador Nacional d'Atletisme.
Doctor en Ciències de l'Activitat Física i l'Esport.
Aspectes tècnics i de rendiment en activitats aquàtiques i d' esports de llarga durada, de les emocions en l'activitat física.
Entrenador amb la Federació Catalana de Natació i la Basca de natació per discapacitats.
Cap de Departament a l'Institut Basc d'Educació Física.
Organitzador de la Marxa del Segrià i Cursa de Templers.
Col·laboració Arrels Lleida amb intervenció en integració amb reducció de danys amb persones en rehabilitació mitjançant l' activitat física.
Assessorament en organització de curses.
800038 Optimització de l'entrenament esportiu
Professor de l'INEFC Lleida des del curs 1983-84 de jocs motors i jocs i esports tradicionals; posteriorment també he estat professor d'aplicació esportiva atletisme i d'optimització del rendiment esportiu.
He impartit classes en màsters i doctorats al voltant de l'activitat física i esportiva.
Actualment estic el 75% jubilat i el 25 % actiu, i imparteixo classe d'ampliació d'esports individuals i d'adversari (atletisme), i, amb aquesta dedicació, espero estar un cert temps gaudint de la docència i de la generosa companyia dels estudiants.
Doctor en Filosofía i Ciències de la Educació.
Recerca en jocs motors i jocs tradicionals
Cap del departament de Rendiment
Coordinador del Servei d'Esports de la Universitat de Lleida.
Representant de la Universitat de Lleida al Comitè Directiu de l'Esport Català Universitari (E.C.U) del Consell General de Universitats.
800004 Esports individuals i d'adversari I: Natació
800010 Expressió corporal i dansa
800036 Habilitats per a l' intervenció professional en l'ensenyament de la motricitat
Professor del centre des de 1983 amb la primera promoció, he estat responsable en diferents àrees del centre: acadèmiques, de gestió o esportives.
Actualment sóc professor en l'àrea de les activitats aquàtiques, rugbi, expressió corporal i habilitats professionals.
Professor en estudis de grau i màster.
La meva vinculació amb la pràctica esportiva i les arts escèniques són el centre de la meva activitat.
La meva feina es relaciona amb federacions a nivell de formació i entrenaments o amb la direcció i organització d'esdeveniments de caràcter artístic.
Al terreny esportiu he estat Campió d'Espanya de clubs i medallista espanyol en natació absoluta, campió de seleccions autonòmiques de rugbi, internacional amb Catalunya, jugador i entrenador de club i selecció amb més de 30 anys d'experiència.
Doctor en Filosofia i Ciències de l'Educació per la Universitat de Barcelona.
Llicenciat en Educació Física (INEF de Barcelona).
Màster en Direcció de Recursos Humans.
Màster Universitari en Estudis Avançats de Teatre (Direcció escènica).
Treballa actualment en el grup d'investigació de Didàctica de l'Educació, la Cultura, i el Benestar a través de les Activitats Físiques (DECUBIAF) de l'INEF Lleida.
Les àrees d'interès versen sobre la didàctica i competències professionals en entrenament, arts escèniques i salut.
La utilització de les tecnologies per a la motivació i millora docent.
Codirector de tesis d'Enrique Ballestero (2017) Universitat de Lleida.
Director del centre des de 2014, membre de la conferència de Degans i Directors de Facultats d'Educació Física tant a Catalunya com a l'Estat.
Entrenador de l'equip de rugby sènior masculí del Club INEFC Lleida que milita en Divisió d'Honor Catalana.
Director de la Marató d'espectacles (Lleida-La Llotja) de la Marató de TV3 2014.
800013 Aprenentatge i desenvolupament motor
800037 Disfuncions orgàniques i exercici físic
Màster Universitari en Formació del Professorat de Secundaria i Batxillerat, Formació Professional i Ensenyament d'Idiomes.
Màster Psicologia de l'Esport (UAB)
En la meva trajectòria he volgut compaginar la docència i el treball aplicat a psicologia de l'esport.
En la docència impartint coneixements "Aprenentatge i Desenvolupament Motor" a l'INEFC, i també formació en psicologia de l'esport en cursos per entrenadors, així com en diferents màsters especialitzats.
En l'àmbit aplicat he participat en diversos programes de tecnificació i alt rendiment en diferents esports com bàsquet, handbol, golf, arbitratge i actualment en hípica.
Un dels meus principals interessos és normalitzar i consolidar la figura del psicòleg esportiu en tots els clubs i les institucions on he col·laborat.
Els àmbits que he abordat en els diferents treballs i publicacions són:
Llicenciat en Psicologia per la UAB.
Màster en Psicologia de l'Esport per la UAB.
Desenvolupament i Innovació en la Condició Física i l'Exercici (DICFE).
Des de l'any 2015, membre de la Comissió Avaluadora del Trams Docents, com a representant del professorat.
Membre fundador i expresident de l'Associació Catalana de Psicologia de l'Esport (ACPE).
Psicòleg esportiu al Programa de Tecnificació Esportiva de la Generalitat de Catalunya de l'any 1988 al 1999.
Psicòleg esportiu de l'equip Associació Lleidatana d'Handbol Femení Divisió d'Honor temporada 1998-1999.
Psicòleg esportiu del TDK Manresa (ACB) temporada 1999-2000.
Psicòleg esportiu del Programa Albatros de la Federació Catalana de Golf de l'any 2003 al 2013.
Psicòleg esportiu del Departament d'Arbitratge de l'ACB de l'any 2005 al 2012.
Psicòleg esportiu del FC Barcelona a la Secció de Bàsquet de Formació de l'any 2012 al 2015.
Psicòleg esportiu de l'equip ACTEL Força-Lleida (LEB OR) temporada 15-16.
Psicòleg esportiu de la Real Federación Hípica Española en les especialitats de Doma i Salt des de l'any 2010 fins a l'actualitat.
800014 Esports individuals i d'adversari II: Gimnàstica rítmica
800009 Teoria i pràctica del joc motor
Em considero una persona agraïda, alegre, de pensament i actitud positiva i en constant aprenentatge i creixement.
M'encanta riure, llegir, compartir el meu ser i moure al so de la música gravada o creada per la meva (percussió corporal).
Els meus serveis de contribució estan relacionats amb les arts escèniques i la docència gràcies als meus coneixements com a docent i amb una experiència com a artista i coordinadora artística en una companyia internacional de música, dansa i teatre coneguda amb el nom de Mayumana [URL] ).
Vaig estar durant 9 anys girant pel món interpretant fins a 5 espectacles diferents.
Ara estic descobrint més sobre mi i he après a estimar-me.
Estic canviant la forma de comunicar-me amb mi mateixa i per tant, amb l'altre (persones i entorn).
Medito cada dia i em moc en aquesta vida tridimensional amb el cor obert.
Cada dia sóc la meva millor versió.
Llicenciada en Ciències de l'activitat física i l'esport per l'INEFC de Lleida (1999 – 2003)
Màster en alt rendiment esportiu pel COE (Comité Olímpic Espanyol) i la UAM (Universitat Autònoma de Madrid) (2013)
Màster en Musicoteràpia per l'ISEP (Institud Superior d'Estudis Psicològics) i la Universitat de Vic (2016)
Formo part de PDI des de l'octubre 2017 amb DECUBIAF (Investigació en Activitats Físiques i la seva Didàctica per a l'Educació, la cultura i el Benestar).
Interessada per la docència, les arts escèniques i el desenvolupament personal.
Tècnic Nacional desenvolupant les tasques d'entrenadora en el Club Rítmica Inca (des del 2010) i Club Esporles (des del 2016) de gimnàstica Rítmica a les Illes Balears.
Representant a les illes en les diferents competicions nacionals d'individuals i conjunt.
800007 Pedagogia i principis didàctics de l'activitat física i l'esport
800019 Activitats en el medi natural
800036 Habilitats per a la intervenció professional en l'ensenyament de la motricitat
Em tindreu com a professor a primer curs en la matèria de principis didàctics.
En aquesta assignatura aprendreu a gestionar una sessió d'Activitat Física i a ser reflexius en els processos d'ensenyament aprenentatge que en ella es donen.
Sóc professor a primer curs per convicció.
L'acollida dels alumnat nou i despertar-los la vocació en la pràctica professional de les activitats físiques és una de les tasques que més em satisfà.
Col·laboro activament en l'àrea de les activitats físiques a l'aire lliure, sobretot en el caiac de mar.
A quart imparteixo alguna classe sobre la resolució de conflictes en l'esport.
I tots aquelles persones que sigueu castelleres, tindreu en mi un tutor per ajudar-vos en els vostres projecte de millora de la pràctica castellera a partir dels continguts que impartim a INEFC Lleida
Doctor en Ciències de l'Educació (UB)
Llicenciat en Ciències de l'Activitat Física i l'Esport (INEFC-UB)
Especialista en Resolució de conflictes educatius (UOC)
Funcionari d'Institut en l'àrea d'E.F. (actualmente en excedencia)
Grup de Recerca en Emocions i Jocs Esportius (GREJE)
Investigo sobre conflictes i emocions en l'activitat física.
Recerco sobre els Jocs tradicionals (especialment els de parla catalana)
Ha estat vocal de l'ANECA en el programa VERIFICA i MONITOR en ciències socials.
Ha estat sotsdirector de recerca de l'INEFC.
Ha estat cap del departamet d'Ensenyament de l'A.F. a l'INEFC
Ha estat responsable dels Sistema Intern de Garantia de la Qualitat de l'INEFC
He participat en assessorament de clubs i institucions sobre models per resoldre conflictes en el món de l'esport.
Sóc membre del grup Grup pel Foment de la Ciència i la Salut en el Món Casteller.
He estat membre de l'equip que ha redactat el currículum del departement d'Ensenyament de la Generalitat de Catalunya.
Formador de formadors de docents de l'Educació Física i l'Esport en l'educació formal i no formal.
Comisari i elaborador de continguts d'exposicions sobre Cultura tradicional i Jocs tradicionals
Vaig néixer a Mallorca i vinc de la gimnàstica artística.
Actualment estic a l'INEFC amb una beca predoctoral (2016PINEF00007) per desenvolupar el projecte de recerca "Biomarkers of cardiac damage after physical exercise".
A part de la meva tesi, participo en investigacions sobre altres respostes adaptatives del cos humà a l'exercici, per exemple l'aplicació de fred com a estratègia de recuperació, la resposta neuromuscular a l'entrenament de força o les alteracions biomecàniques en condicions de fatiga.
Em declaro fanàtic de la tecnologia i la informàtica: dedico temps a programar models d'efectes mixtes, meta-analisis i altres estadístiques divertides en R, sóc fan de les visualitzacions de dades interactives i participo en el projecte de centre "Formació a distància i e-learning" per innovar amb estratègies de docència virtual
Graduat (BSc) en Ciències de l'Activitat Física i l'Esport a la Universitat de Lleida l'any 2014.
MSc en Activitat Física i Salut per la Universitat de Barcelona en l'especialitat de Readaptació Funcional Esportiva.
Expert Universitari en Prescripció de l'Exercici Físic per la Salut per la Universitat de Lleida.
Actualment, cursant el grau de doctor en Activitat Física i Esport, també a la Universitat de Lleida.
Grup de Recerca Moviment Humà, línia de recerca sobre rendiment i entrenament esportiu
Projecte de centre Formació a distància i e-learning
L'Escola de Formació de Tècnics Esportius de l'Escola Catalana de la Caparrella (EFTEC) permet als alumnes d'INEFC Lleida obtenir diferents títols de tècnic esportiu.
La Resolució EDU/1916/2008, de 5 de juny, publicada al Diari Oficial de la Generalitat de Catalunya, núm. 5157, de 20.06.2008, per la qual s'implanten els ensenyaments que condueixen a l'obtenció dels títols de tècnic esportiu i de tècnic esportiu superior en diverses modalitats i especialitats esportives, estableix implantar aquests ensenyament a l'EFTE Catalana de la Caparrella, amb el codi 25009162, de Lleida, amb efectes acadèmics i administratius des de l'inici del curs escolar 2008-2009.
Aquests cursos estan adreçats únicament a:
El seu funcionament està plantejat de manera que l'alumnat de grau de CAFE tingui l'oportunitat de cursar, de manera simultània el grau de CAFE i els nivells I i II de grau mitjà de tècnic/a esportiu/va de la modalitat esportiva escollida.
Això fa que l'alumnat se'n beneficiï, tant acadèmicament com econòmicament, ja que un cop superades les assignatures de grau, aquestes se li reconeixen automàticament en el currículum de tècnic.
Un cop finalitzats els estudis del grau en CAFE també poden seguir la formació de tècnics esportius cursant el nivell III o grau superior.
Per poder formalitzar la matrícula a qualsevol dels cursos de tècnic esportiu de Nivell I, heu de superar una prova d'accés específica.
Els tràmits i la informació per fer la prova d'accés, els trobareu a la pàgina web del Departament d'Ensenyament.
També hi podreu consultar els resultats de la prova.
Període de preinscripció i matriculació: a consultar segons el curs.
Lloc i horari de matriculació: a Gestió Acadèmica, àrea de Tècnics Esportius, de 9 a 14 hores.
Documentació necessària per a la matriculació Nivell I:
Fotocòpia del DNI o un altre document equivalent (NIF, passaport, etc.)
Certificat de les proves d'accés a les EFTE (en cas d'haver realitzat les proves a l'INEFC de Lleida no cal lliurar-lo)
Carnet de família nombrosa (si s'escau)
Targeta d'assistència de la seguretat social (targeta CatSalut) o similar (mútua d'assistència sanitària)
Documentació necessària per a la matriculació Nivell II:
Certificació d'haver superat el primer nivell de la modalitat (en cas d'haver-lo cursat a l'EFTE Catalana de La Caparrella no cal lliurar-lo).
Possibles cursos que es faran al Centre de Formació de Tècnics Esportius de l'Escola Catalana de la Caparrella (EFTEC).
Feu clic a cada esport per veure el Pla d'estudis:
Els estudis d'educació superior tenen com a objectiu la formació d'alumnat especialitzat en mètodes de recerca.
La consecució d'aquest procés d'aprenentatge és la presentació d'una tesi doctoral, consistent en un treball original, que dóna accés al títol de doctor/a.
El centre, buscant millorar la qualitat de les seves ensenyances, ha activat un nou Programa de Doctorat vinculat a la UdL amb l'objectiu de facilitar a l'alumnat l'adquisició de les competències que es van requerint en l'àmbit de la investigació.
El Programa de Doctorat, vigent des del curs 2014/2015 i regulat sota les directrius del Reial Decret 99/2011, ha estat elaborat per la nostra institució amb l'objectiu d'oferir a l'alumnat una millor qualitat quan a competències i continguts es refereix.
Per garantir aquesta qualitat, el nostre nou programa d'estudis superiors està acceptat per l'Agència de Qualitat del Sistema Universitari de Catalunya (AQU) i s'ha inclòs dintre dels programes de doctorat pertanyents a l' Escola de Doctorat de Lleida, entitat creada per garantir la qualitat de l'oferta acadèmica i facilitar la gestió dels tràmits administratius.
Per portar a terme diferents investigacions dintre del si del nostre professorat s'han format diferents grups -alguns ja consolidats, altres emergents i alguns no reconeguts- amb l'objectiu de poder desenvolupar unes línies de recerca que abastin un ampli ventall de camps d'estudi.
L'INEFC de Lleida, com a centre de titularitat pública, té interès a donar a conèixer el centre al seu entorn social, el coneixement que s'hi imparteix i que s'hi genera.
La institució entén com una necessitat tenir les portes obertes per tal que els futurs aspirants a estudiar-hi i les seves famílies el coneguin millor abans d'accedir-hi.
Així, l'INEFC Lleida ofereix visites guiades on s'explica què és l'INEFC de Lleida, què s'hi estudia i les instal·lacions de què disposa.
Hi ha dos tipus de visites: programades i concertades.
Les visites programades se situen dins les activitats de transició de la secundària a la UdL que organitza anualment la mateixa universitat, mentre que les visites concertades són aquelles que s'acorden de manera expressa.
Per sol·licitar visita truqueu a INEFC Lleida
La inquietud per la formació de professionals competents i l'aproximació de noves maneres de fer en les activitats físiques i esportives, ens anima a treballar en la contínua investigació des de la pràctica en els diferents àmbits, especialment, en aquells aspectes que contribueixen a millorar la professió i a adaptar les propostes als temps actuals.
El grup investigador està format per professorat universitari, de secundària, professionals de les activitats físiques, esportives i estudiants.
Actualment, el grup està treballant en tres línies d'investigació:
Activitad Física/Esport en Espais naturals protegits i la seva incidència en la salut i el benestar.
El GRUP Moviment Humà (GRMH), grup consolidat, es proposa continuar la tasca feta durant aquests anys, alhora que pretén millorar alguns aspectes i iniciar-ne uns altres.
Els objectius científics del grup estan desglossats per als propers tres anys en: a) Educació física i salut; b) Avaluació de la producció i divulgació científica i c) Rendiment esportiu.
Personal docent i investigador (PDI) de l'INEFC: David Carreras; Francesc Corbi; Sebastià Mas; Xavier Peirau; Antoni Planas
Amb totes les institucions esmentades s'han realitzat o s'estan realitzant projectes conjunts, aíxí com publicacions compartides (hem publicat més de 30 articles JCR i participat o dirigit més de 30 projectes).
El nostre principal objectiu d'estudi és el moviment humà en diferents àmbits, des dels canvis fisiològics produïts per l'exercici i l'alimentació, a la possibilitat d'aprendre i reaprendre habilitats motrius i millorar les ja apreses.
Les diferents línies de recerca del grup tenen com a objectiu global el demostrar els beneficis de l'activitat física i d'una alimentació adequada en poblacions de totes les edats, condició física i estats de salut.
El grup té 22 membres (11 del INEFC-UB), col·labora amb investigadors de 11 institucions internacionals i 10 institucions nacionals.
En el període 2014-2017, els membres del grup han realitzat 52 publicacions (43 articles en revistes ISI, 20 de les quals són al primer quartil) i han realitzat un total de 50 comunicacions (44% internacionals).
Els membres del grup participen en 9 projectes de R + D (5 finançats i 3 com IPs).
En global, GRAFIS ha capitalitzat més de 400,000 Euros i té 6 patents.
A nivell formatiu el grup ha aconseguit 6 beques pre-doctorals, ha dirigit 10 tesis doctorals i 10 treballs finals de màster.
A més, coordina 2 màsters i imparteixen docència en més de 5 màsters o programes de postgrau diferents.
GRAFIS té 3 programes d'impacte social i organitza seminaris formatius i xerrades divulgatives en l'àmbit de l'activitat física i la salut.
Atès que des del 13 de març l'accés presencial al Registre a l'INEFC està tancat a causa de la situació de crisi sanitària pel coronavirus, podeu entrar per registre qualsevol sol·licitud mitjançant aquesta Petició genèrica, com per exemple, les instàncies.
Seguiu les instruccions següents a l'hora d'emplenar i enviar el formulari de la Petició genèrica per a les peticions que feu a l'INEFC: